Поделба на женските гласови

Драги ученици,

Сите звуци во природата се разликуваат едни од други. Некои се пријатни, некои непријатни. Некои се длабоки, а некои високи... Така и човечките гласови се делат на повеќе видови.

Првично, вокалната музика е природно да бидат поделени на машки и женски, со самиот факт што и во секојдневниот говор, машките гласови звучат поинаку од женските.

Тие се разликуваат и по висина, но и по боја.

Одиме со ред.

Сопран е највисокиот женски глас, и е доста подвижен,(со можност за колоратури) светок и нежен, особено во високиот регистар.

Мецосопран е средно висок женски глас, кој на моменти може да звучи и како сопран, но сепак има ограничени високи тонови, за разлика од сопранот. Во долниот регистар звучи многу пријатно и природно.

Алт е најнискиот женски глас со карактеристична звучност и нијанси на мека, потемна и подлабока звучност.

Контра алт е екстремно длабок женски глас, кој многу често ни дава претстава дека слушаме машки, а не женски глас.